Gruzdžių bažnyčios šventoriaus koplyčia

Gruzdžių bažnyčios šventoriaus koplyčia, Šv. Roko koplyčia – Gruzdžių Švč. Trejybės bažnyčios kompleksui priklausanti koplyčia. Ji stovi parapijoje, garsėjančioje Šv. Roko atlaidais. Pagrindinė šventovė stūkso miestelio centre, o koplyčia pastatyta jos šventoriuje, šiaurės vakarų kampe, nuo aikštės pusės. Naudojama bažnytiniam inventoriui saugoti. 1997 m. paskelbta saugomu architektūros paminklu.

 Istorija 

1909 m. išmūryta raudonų plytų šventoriaus tvora, joje įrengta 14 Kryžiaus kelio stotelių. Šv. Roko koplyčia pastatyta 1911 m.Povilas Spurgevičius.Gruzdžių bažnyčia:istorija ir meninės vertybės šventoriaus kampe, prie turgavietės. Tais pačiais metais patvoryje pasodinta kaštonų. Koplyčia buvo be altoriaus, skirta karstui su mirusiuoju laikyti (lavoninė), su šarvojimo sale, nors paprastai naudota bažnytiniams daiktams sudėti.Alfonsas Motuzas.Švento Roko garbinimas Gruzdžiuose

Antras pagal reikšmę sakralinis pastatas po bažnyčios Gruzdžiuose buvo medinė kapinių koplyčia, nugriauta pokaryje.Marija Rupeikienė. Gruzdžių valsčiaus sakralinių pastatų ir Gruzdžių dvaro sodybos architektūra

 Architektūra 

Koplyčios statinys raudonų plytų mūro sienomis ir cinkuotos skardos stogu, su rūsiu. Mūras papuoštas baltai tinkuotomis detalėmis.  Koplyčia nedidelio tūrio, stačiakampio plano, 8,5 × 5,8 m dydžio. Pagrindinis (pietų pusės) fasadas simetriškas, ribojamas mentėmis, pereinančiomis į bokštelius. Simetrijos ašyje yra portalas su smailiaarkiu langu virš įėjimo durų ir maža apskrita angele. Stačiašlaičio skydo šonus pagyvina dantukai, o viršų užbaigia žemas bokštelis su smaile. Pastato šoninius fasadus skaido mentės, eksterjerą juosia baltai tinkuoti rombų frizai. Langų arkos smailėjančios, su iškiliais plytų apvadais viršutinėje dalyje.

 Šaltiniai 

Kategorija:Šiaulių rajono koplyčios
Kategorija:Gruzdžiai